Un cântăreț din Găgăuzia, aplauze în picioare la "Românii au talent"
- Iuliu Vlădescu
- 3 martie 2024, 22:10
Un cântăreț din Găgăuzia, a primit aplauze în picioare la "Românii au talent", pentru piesa pe care a interpretat-o.
Este vorba despre Artiom Topal, din satul găgăuz Etulia, de lângă Comrat, din Găgăuzia, Republica Moldova.
Cântărețul din Găgăuzia provine dintr-o familie de pasionați ai muzicii
Provine dintr-o familie de muzicieni: bunicul și bunica lui cântau la diverse instrumente, iar mama lui era acordeonistă, în timp ce tatăl său este trompetist. Artiom Topal cântă la chitară, la tobe, la chitară bas, la pian și armonică.
Mai mult, cântărețul din Găgăuzia poate să le folosească simultan, într-o singură melodie.
Recent, Artiom Topal a început să studieze și să practice hipnoterapia, urmând cursuri la Academia Americană de Hipnoză.
În același timp, cântărețul din Găgăuzia scrie o carte intitulată "Libertate de fum".
Cântă la mai multe instrumente și este compozitor
Este și compozitor, și a scris un album pentru grupul Rift Sequence. Dar, la un moment dat, Artiom Topal și-a pierdut încrederea în sine și a vrut să renunțe la muzică.
Însă o ofertă i-a redeschis orizonturile și a putut să scrie un album care să îi permită să se exprime liber, să realizeze compozițiile pe care le dorește.
Artistul din Găgăuzia, prestație aplaudată la "Românii au talent"
Artiom Topal participă la ediția curentă a emisiunii "Românii au talent". Juriul concursului a aplaudat interpretarea piesei Black Pumas - Culori.
"Sunt convins că vei avea concerte și eu voi spune că te-am cunoscut la Românii au talent", a spus Dragoș Bucur.
"În seara asta ai făcut o alegere minunată, dar în afară de asta ai cântat foarte frumos. Știu versiunea originală, dar tu ai pus o emoție aparte în cântecul ăsta", a declarat, la rândul său, Andi Moisescu.
Cântărețul din Găgăuzia a mai participat la concursuri din România. În 2021, Artiom Topal a luat parte la competiția SuperStar România, unde a ajuns până în semifinală. Atunci, Carla's Dreams s-a declarat foarte mândru de prestația conaționalului său. De asemenea, a participat la emisiunea X-Factor.